OpenLLM-France/wikimedia huggingface dataset:
# Marko Ivanović

Marko Ivanović (Praga, 1976) és un director d'orquestra i compositor txec d'arrel sèrbia.

## Estudis

Es va graduar al Conservatori de Praga i a l'Acadèmia d'Arts Escèniques en composició (prof. Václav Riedlbauch), direcció (prof. Radomil Eliška, Jiří Bělohlávek) i mestre de cor (prof. Miroslav Košler). L'any 1999 va realitzar unes pràctiques a la Hogeschool voor de Kunsten Utrecht amb Jurjen Hempel. El 2003 a Katowice, Polònia, es va convertir en el premiat del Concurs Internacional de Joves Directors G. Fitelberg. El 2008 es va doctorar en l'àmbit de la composició i teoria de la composició.

## Col·laboració amb orquestres i teatres d'òpera

Col·labora amb les principals orquestres txeques: Orquestra Simfònica de Praga FOK, Orquestra Simfònica de la Ràdio Txeca, Filharmònica Estatal de Brno, Filharmònica de Cambra de Praga, Filharmònica Bohuslav Martinů Zlín, etc. És convidat habitual dels majors festivals de música txeca: Primavera de Praga, Smetanova Litomyšl, Janáčkův maj, Festival de Música Sacra de Brno, Festival de Pasqua, etc. Durant el seu compromís al Teatre Nacional de Praga (2006-2010) va escenificar, entre altres coses, l'estrena txeca de l'òpera Curlew River de Benjamin Britten. Va col·laborar amb la cantant Soňa Červená a la reeixida òpera política d'Aleš Březina Zítra se bude. Va participar en la famosa producció A well-payed walk dirigida per Miloš Forman no només com a director, sinó també com a autor de nova instrumentació. El 2012, va presentar aquí la seva pròpia òpera Čarokraj com a director convidat.
Els majors èxits estrangers dels últims temps inclouen la presentació de la versió de Brno de Jenůfa de Janáček a Malmö el desembre de 2012 i el llançament d'una gravació en DVD d'aquesta producció un any més tard per al segell Naxos. Com a director convidat, també va visitar Alemanya, Polònia, Bòsnia, Japó i els EUA.
En els darrers anys, ha editat dos CD amb la Filharmònica de Cambra Pardubice (Arco Diva) i va fer una sèrie d'enregistraments per a la ràdio txeca.
Durant els anys 2009 – 2014, va ser el director en cap de la Filharmònica de Cambra de Pardubice. El 2015, Ivanović va treballar com a director en cap de l'Òpera Janáček de Brno, on, entre altres coses, va participar en la realització de la sèrie educativa Step behind the curtain. El 2016 va guanyar el premi Divadelní noviny a la millor producció musical de la temporada 2015/2016 per la producció de l'Epopeia de Gilgamesh de Bohuslav Martinů juntament amb Dido i Aneas de Henry Purcell.

## Referències

* ↑ «Biografia». Teatre Nacional de Praga. [Consulta: 2 gener 2017].
# Eugen Netto

Eugen Netto (1846-1919) va ser un matemàtic alemany.

## Vida i obra

Netto va anar a l'escola a Halle, però va fer els seus estudis secundaris al Friedrich-Wilhelm Gymnasium de Berlín. De 1866 a 1870 va estudiar matemàtiques a la universitat de Berlín on va rebre la influència de Kronecker i Weierstrass. Després de obtenir el doctorat el 1870, va ser professor de secundària a Berlín, fins al 1879 en que va ser nomenat professor de la universitat d'Estrasburg. De 1882 a 1888 va ser professor a la Universitat de Berlín i, finalment, el 1888 va ser nomenat professor de la universitat de Giessen on va romandre fins que va passar a emèrit el 1913. Els seus darrers anys de vida van ser molt penosos per la malaltia de Parkinson que el va anar deteriorant inexorablement.
Els principals treballs de Netto van ser en teoria de grups i en combinatòria. És especialment recordat per haver demostrat el 1879 que malgrat l'existència d'una aplicació bijectiva entre els conjunts $[0,1]$ i $[0,1]^{2}$, com havia descobert Cantor, aquesta aplicació és discontínua. Giuseppe Peano descobriria el 1890 les avui conegudes com corbes de Peano, que són corbes que passen per cada punt del quadrat.

## Referències

* ↑ Algunes fonts diuen 1848. O'Coonor & Robertson, MacTutor History of Mathematics.
* 1 2 Sagan, 1994, p. 6.
* ↑ Lorey, 1937, p. 85.
* ↑ Makhanov, 2009, p. 2387.
* ↑ Boccara, 2007, p. 412.

## Bibliografia

* Boccara, Nino. Essentials of Mathematica (en anglès). Springer, 2007. ISBN 978-0-387-49513-2.
* Lorey, Wilhelm «Die Mathematik an der Universität Gießen vom Beginn des 19. Jahrhunderts bis 1914» (en alemany). Nachrichten der Giessener Hochschulgesellschaft, Vol. 11, Num. 2, 1937, pàg. 54-97.
* Makhanov, S.S. «Space-filling curves in adaptive curvilinear coordinates for computer numerically controlled five-axis machining» (en anglès). Mathematics and Computers in Simulation, Vol. 79, 2009, pàg. 2385-2402. DOI: 10.1016/j.matcom.2009.01.019. ISSN: 0378-4754.
* Sagan, Hans. Space-Filling Curves (en anglès). Springer, 1994. ISBN 978-1-4612-0871-6.

## Enllaços externs

* O'Connor, John J.; Robertson, Edmund F. «Eugen Netto» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Biermann, Kurt R. «Netto, Eugen». Complete Dictionary of Scientific Biography, 2008. [Consulta: 13 desembre 2017]. (anglès)
# Eugen Polanski

Eugen Polanski (Sosnowiec, 17 de març de 1986) és un futbolista alemany d'origen polonès, que ocupa la posició de migcampista defensiu.

## Trajectòria

Realitza el seu debut professional amb el Borussia Mönchengladbach, després d'haver romàs una dècada a les seues categories inferiors. Debuta amb a la Bundesliga el 12 de febrer de 2005, davant el SV Werder Bremen, el seu únic partit eixa temporada.
Durant les tres temporades següents alternaria la titularitat i la suplència, tot jugant a la màxima categoria alemanya i a la segona divisió.
L'estiu del 2008 fitxa pel Getafe CF, de la primera divisió espanyola, on va ser titular, disputant 26 partits amb l'equip madrileny.
Al juny del 2009 és cedit a l'1. FSV Mainz 05. Tres mesos després, el Mainz es fa definitivament amb els fitxatge del migcampista.

## Selecció

Polanski va optar per representar la selecció alemanya, amb qui ha disputat partits internacionals en categories inferiors.
Va ser requerit per Polònia per disputar el Mundial del 2006 amb la selecció del seu país de naixement, però va refusar l'oferta, i eixe mateix any, participa en l'Europeu sub-21 amb Alemanya.

## Referències

* ↑ «Bogusław Eugeniusz Polański przez Sosnowiec do kadry Smudy» (en polish). Katowice Gazeta, 21-07-2011 [Consulta: 28 desembre 2012].
* ↑ «Polanski: Einigung mit Getafe erzielt» (en alemany). Kicker, 12-06-2009. [Consulta: 12 juny 2009].
* ↑ Polanski bleibt bis 2011 beim FSV Mainz 05
* ↑ Polanski gets Germany going; UEFA.com, 23 maig 2006

## Enllaços externs

* Fitxa del jugador
# Eurowings Europe

Eurowings Europe és una aerolínia de baix cost establerta a Àustria. És una filial de Lufthansa. Es posà en marxa el juny del 2016. A agost del 2019, la seva flota incloïa tres Airbus A319-100 i dotze Airbus A320-200, amb els quals duu a terme vols regionals arreu d'Europa. Està previst que quatre dels A320-200 siguin arrendats a Austrian Airlines a partir de gener del 2020. Té tres bases principals: Viena, Salzburg i Palma.

## Referències

* ↑ Hofmann, K. «Eurowings Europe opens Salzburg base» (en anglès). Air Transport World, 12-01-2017 [Consulta: 17 febrer 2017].
# Eurowings

Eurowings és una aerolínia de baix cost establerta a Alemanya. Té la seu a Düsseldorf i és una filial de Lufthansa. Es posà en marxa l'1 de gener del 1994. L'agost del 2019, la seva flota incloïa 15 Airbus A319-100, 38 Airbus A320-200 i 1 Airbus A321-200 en propietat, a més d'un cert nombre d'avions arrendats amb tripulació, amb els quals duu a terme vols a l'interior d'Europa i arreu del món.

## Referències

* ↑ «Imprint of Eurowings.com: Commercial Register Dusseldorf» (en anglès). [Consulta: 11 juliol 2016].
# Federació de Gremis d'Editors d'Espanya

La Federació de Gremis d'Editors d'Espanya (FGEE), oficialment Federación de Gremios de Editores de España, és una associació privada creada el 1978 i amb seu a Madrid, que té per objectiu la representació i defensa del sector editorial d'Espanya. Promou la participació d'editors espanyols en fires internacionals del llibre o l'edició i la difusió de material promocional de les editoriales i els llibres.
Actualment la FGEE agrupa a les següents edicions: Asociación de Editores de Andalucía, Gremio de Editores de Castilla y León, Gremi d'Editors de Catalunya, Gremio de Editores de Euskadi, Asociación Galega de Editores, Asociación de Editores de Madrid, Associació d'Editors del País Valencià, Associació d'Editors en Llengua Catalana (AELLC), i l'Asociación Nacional de Editores de Libros de Texto y Material de Enseñanza (ANELE).
Des del gener del 2019 el seu president és el Miguel Barrero Maján.

## Referències

* ↑ «Federación de Gremios de Editores de España». Portal del hispanismo. Instituto Cervantes. [Consulta: 3 maig 2020].
* ↑ «Federación de Gremios de Editores de España. Joan Salvat Dalmau presidente. Objetivos de la nueva entidad...». La Vanguardia (Hemeroteca), 18-07-1978, pàg. 18 [Consulta: 3 maig 2020].
* 1 2 «Miguel Barrero, nuevo presidente de la Federación de Gremios de Editores de España». El Cultural, 02-01-2019 [Consulta: 3 maig 2020].
* ↑ «Miguel Barrero, nuevo presidente de la Federación de Gremios de Editores de España. El director General de I+D+i del Grupo Santillana y Director de Educación de la Fundación Santillana ha sido elegido por unanimidad». El País, 02-01-2019 [Consulta: 3 maig 2020].

## Enllaços externs

* Federació de Gremis d'Editors d'Espanya - Lloc web oficial
# Margon (Erau)

Margon és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Margo Hayes

Margo Hayes (Boulder, 1998) és una escaladora estatunidenca de l'equip Team ABC Boulder. El 26 de febrer de 2017, després de 7 dies de treball, Hayes esdevenia la primera dona en escalar el nivell 9a+ quan va ascendir la via La Rambla a Siurana, Priorat (oberta originalment per en Ramon Julian Puigblanque).
Hayes ha competit dins les tres disciplines de la Federació Internacional d'Esport d'Escalada (obertura de vies, velocitat i bloc). El 2016, va competir en la categoria de joves dels Campionats Mundials de l'IFSC a Guangzhou (Xina), guanyant tant en bloc com en obertura de vies, sent-ne la 15a en velocitat i situant-se primera en la classificació global. En el mateix campionat el 2015 a Arco (Itàlia), Hayes va guanyar la plata en bouldering i obertura, darrere de Janja Garnbret.

## Resultats d'escalada

* Primera ascensió femenina, La Rambla (Siurana, 9a+). Febrer de 2017
* Primera ascensió femenina, Bad Girls Club (Wicked Cave, Rifle Mountain Park, Colorado). Agost de 2016.
* Ascensió The Crew (Rifle Mountain Park, Colorado). Juny 2016.
* Medalla d'or. Campionat d'Escalada Esportiva i de Velocitat dels EUA, 2016
* Medalla de plata. Campionat d'Escalada Esportiva i de Velocitat dels EUA, 2015

## Referències

* ↑ «Margo Hayes Climbs La Rambla, Becomes First Woman to Send 5.15a» Climbing, 27 febrer 2017.
* ↑ «World Youth Climbing Championships: Bouldering brings second gold for Janja Garnbret, Margo Hayes & Ashima Shiraishi», 14 novembre, 2016.
* ↑ «Ashima Shiraishi wins two golds at world climbing championships». San Jose Mercury News, 5 setembre, 2015.
# Temporada 1927-1928 del RCD Espanyol

Dades de la Temporada 1927-1928 del RCD Espanyol.

## Fets Destacats

* 20 de setembre de 1927: Amistós, Atlético 2 - Espanyol 6.
* 30 d'abril de 1928: Amistós, Atlético 2 - Espanyol 4.
* 6 de maig de 1928: Amistós, Recreativo 0 - Espanyol 7.
* 1 de juliol de 1928: Copa Vea: Espanyol 2 - Europa 1.

## Resultats i Classificació
### Campionat de Catalunya

| Pos | Equip | PJ | PG | PE | PP | GF | GC | DG | Pts |
| 2 | CE Europa | 14 | 12 | 0 | 2 | 51 | 20 | +31 | 24 |
| 3 | RCD Espanyol | 14 | 11 | 1 | 2 | 30 | 11 | +19 | 23 |
| 4 | CE Sabadell | 14 | 4 | 3 | 7 | 25 | 30 | −5 | 11 |

## Plantilla

| P | Jugador | C. de Catalunya | C. de Catalunya |
| P | Jugador | PJ | G |
| POR | Ricard Zamora | 14 | -11 |
| POR | Cristòfol Solà | - | - |
| DEF | Conrad Portas | 14 | - |
| DEF | Ricardo Saprissa | 13 | - |
| DEF | Rafael González | 1 | - |
| DEF | Juan Antonio Pascual | - | - |
| MIG | Pere Solé | 14 | 2 |
| MIG | Ramon Trabal | 13 | 1 |
| MIG | Juli Kaiser | 12 | - |
| MIG | Patrici Caicedo | 2 | - |
| MIG | Ramon Tomàs | 1 | - |
| DAV | Martí Ventolrà | 14 | 6 |
| DAV | Manuel Estrada | 11 | 11 |
| DAV | Jaume Comas | 11 | - |
| DAV | Enrique Vilar | 8 | 2 |
| DAV | Manuel Buj | 7 | 1 |
| DAV | José Padrón | 6 | 4 |
| DAV | Rafael Oramas | 6 | 3 |
| DAV | Rini | 3 | - |
| DAV | Miquel Llauger | 1 | - |
| DAV | Bartolomé Cabrera | 1 | - |
| DAV | Rafael Sans | 1 | - |
| DAV | Frederic Simó | 1 | - |
| DAV | Joaquín Barrachina | - | - |

## Referències

* ↑ «Diversos articles». Mundo Deportivo, Diverses dates. [Consulta: 4 desembre 2011].
* ↑ «ELS RESULTATS DEL RCD ESPANYOL». statspericos.blogspot.com. [Consulta: 4 desembre 2011].
* ↑ «Temporada 1927». periquito.cat. [Consulta: 9 abril 2019].
* ↑ «Temporada 1927-28». BDFutbol. [Consulta: 9 abril 2019].
* ↑ «Saprissa, sub-capitán del Español». Mundo Deportivo, 09-10-1927.
* ↑ Bdfutbol Campionat de Catalunya 1927-28
* ↑ RSSSF Catalonia Championship 1903-1940 - All Results
* ↑ «Zamora capitán del Español». Mundo Deportivo, 23-01-1928. [Consulta: 20 gener 2015].
* ↑ «Perfil». periquito.cat. [Consulta: 4 juliol 2020].
* ↑ «En el Español juega Oramas - Debuta Rini, el ex sansense en el segundo equipo». Mundo Deportivo, 23-10-1927.
* ↑ «Los equipos del Español». Mundo Deportivo, 22-01-1928. [Consulta: 9 setembre 2020].
* ↑ «En el once realista debutó el ex-martinense y ex-ilurense Barrachina.». Mundo Deportivo, 11-04-1927. [Consulta: 9 setembre 2020].
* ↑ «En el campo del Español». Mundo Deportivo, 02-11-1927. [Consulta: 17 setembre 2020].
# Grau d'Oliana

El Grau d'Oliana és un grau, és a dir un pas relativament planer, a manera d'esglaó o replà que travessa una costa abrupta. El Grau d'Oliana està situat al municipi de Peramola, a l'Alt Urgell, al límit amb el municipi d'Oliana, d'on li ve el nom.
És format pel congost dels Espluvins, on hi hagué l'hostal dels Espluvins que s'endugué la riuada del 1896 i el pas de la Garanta, oberts pel Segre en travessar les serres de Turp i d'Aubenç. Aquest congost constitueix el límit entre l'Alt Urgell estricte, és a dir la comarca natural o històrica de l'Urgellet i el Segre Mitjà que comença amb la ribera d'Oliana i Peramola, dins la Depressió Central.
El Grau d'Oliana i el congost dels Espluvins és el lloc que s'aprofità per construir la resclosa del Pantà d'Oliana, que embassa el riu Segre i annegà el territori que hi ha entre el Grau d'Oliana fins passat el poble de Coll de Nargó.

## Referències

* ↑ GGCC, Oliana: Situació i presentació.
# Metaloricaria nijsseni

Metaloricaria nijsseni és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 29,5 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Surinam, Saramacca, Nickerie i Corantijn.

## Referències

* 1 2 3 FishBase (anglès)
* ↑ Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* ↑ Alonso, L.E. i H.J. Berrenstein, 2006. A Rapid Biological Assessment of the Aquatic Ecosystems of the Coppename River Basin, Suriname. RAP Bull. Of Biol. Assessment 39:114-117.

## Bibliografia

* Anònim, 2001. Fish collection database of the National Museum of Natural History (Smithsonian Institution). Smithsonian Institution - Division of Fishes.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Orlov (Bélgorod)

* Per a altres significats, vegeu «Orlov (desambiguació)».
Orlov - Орлов (rus) - és un poble (un khútor) de l'óblast de Bélgorod, a Rússia. El 2010 tenia 165 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Markus Zusak

Markus Zusak (Sydney, 23 de juny de 1975) és un escriptor australià conegut internacionalment per les seves novel·les, especialment Cartes creuades i La lladre de llibres, aquesta darrera adaptada al cinema l'any 2013. S'adreça especialment a públic juvenil, concretament a joves adolescents. El seu llibre “La lladre de llibres” ha aconseguit un èxit remarcable entre el públic jove.

## Obres

* La lladre de llibres (2005)
* Getting the Girl (2003)
* Holiwi (2002)
* Fighting Ruben Wolfe (2001)
* The Messenger (2002)
* When Dogs Cry (2001)
* The Underdog (1999)

## Referències

* http://www.nytimes.com/2013/11/08/movies/the-book-thief-world-war-ii-tale-with-geoffrey-rush.html?_r=0
* http://www.randomhouse.com/features/markuszusak/qa.html
* http://www.amazon.com/Book-Thief-Markus-Zusak/dp/0375842209/ref=la_B001H6EQ9W_1_1?s=books&ie=UTF8&qid=1385157568&sr=1-1
# Orlov (Eslovàquia)

* Aquest article tracta sobre la localitat eslovaca. Vegeu-ne altres significats a «Orlov (desambiguació)».
Orlov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1349.
# Vi dolç

El vi dolç és el vi que té un gust dolç apropiat per acompanyar diverses postres. Aquest tipus de vins reben en el món anglosaxó el nom de vins de pudding i en particular en Austràlia es denominen com stickies (enganxosos) a causa dels empallegosos que poden resultar. Alguns dels més coneguts són el Sauternes, el Tokaji Aszú, el vi de Màlaga. Malgrat el seu nom alguns d'ells se solen prendre sols al final d'un àpat.

## Vegeu també

* Garnatxa de l'Empordà
* Helbon
* Malvasia
* Mistela
* Moscat de Ribesaltes
* Moscatell
* Moscatell de l'Empordà
* Vi de Banyuls
* Vi de Maurí
* Vi dolç de raïm sobremadurat
* Vi dolç natural

## Notes

* ↑ «Dessert Wine, from Australian Wine and Brandy Corporation». Arxivat de l'original el 2009-02-12. [Consulta: 1r octubre 2011].
# Vojňany

Vojňany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1296.
# Vista Alegre (Rio de Janeiro)

Vista Alegre és un barri de la Zona Nord del municipi de Rio de Janeiro, aixecat el 1954, bàsicament residencial, amb el seu origen poblacional bàsicament d'immigrants portuguesos i en menor quantitat espanyols i italians.
El nom va ser donat en homenatge al barri de Vista Alegre, a Ílhavo, Aveiro, Portugal, terra d'origen dels amos de les granges, on el barri carioca va ser construït. Vista Alegre, a Portugal, és famosa per acollir una fàbrica de porcellanes coneguda a tot el món: Porcelanas Vista Alegre.
Un de les principals referències de la forta presència de la colònia portuguesa en el barri és la Escola Municipal Nuno Alvares Pereira, localitzada al Carrer Beira Alta, batejada en homenatge al sant portuguès Nuno Álvares Pereira, també conegut com el Santo Condestável, formalment São Nuno de Santa Maria.
Considerat el major estratega, comandant i geni militar portuguès de tots els temps, va comandar forces en nombre substancialment inferior a l'enemic i va vèncer totes les batalles en que va participar. És el patró de la Infanteria portuguesa. La seva forma de comandar, es va caracteritzar fonamentalment per l'exemple i per les incomptables virtuts militars, amb els seus homes.
Amb una població predominantment de classe mitjana i classe alta el barri disposa d'algunes àrees nobles amb característica de barri emergent, i incomptables viles i condominis.
Limita amb els barris de Vila da Penha, Brás de Pina, Cordovil i Irajá.
Una altra tradició del barri és la famosa roda de samba de la Dorina, que té lloc un cop al mes en la Lona Cultural João Bosco.

## Fundació i origen del nom

El barri va ser creat en la dècada de 1950 i es va originar amb un grup d'11 petits carrers, que avui formen part d'un condomini tancat. Els primers habitants de la regió van fundar un club anomenat Grêmio Vista Alegre. El club originalment estava ubicat en el Carrer 10, i a causa del creixement d'habitants i associats va traslladar la seva seu al Carrer Punta Porã.
El nom va sorgir d'un conjunt d'habitatges que seria construït en el barri en la dècada de 1950. La constructora va donar al llavors condomini el nom de "Barri de Vista Alegre", i també "O Novo Braz de Pina". Era un terreny molt gran on van ser construïdes 400 cases i venudes a través de finançament.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Oziori

Oziori - Озёры (rus) - és una ciutat de l'óblast de Moscou, a Rússia.
La primera menció d'Oziori es remunta a l'any 1578, quan era el poble de Marvínskoie Ozerko. A finals del segle xviii es rebatejà com Ozerki, i finalment Oziori el 1851. El 1925 aconseguí l'estatus de ciutat.
# Oziorni

«Oziorni» té aquests significats:
* Oziorni (Krasnodar), localitat del krai de Krasnodar, a Rússia
* Oziorni (Briansk), localitat de l'óblast de Briansk, a Rússia
* Oziorni (Sverdlovsk), localitat de l'óblast de Sverdlovsk, a Rússia
* Oziorni (Vladímir), localitat de l'óblast de Vladímir, a Rússia
* Oziorni (Krasnoiarsk), localitat del krai de Krasnoiarsk, a Rússia
* Oziorni (Bélgorod), localitat de l'óblast de Bélgorod, a Rússia